امیر پازواری

امیرپازواری کا " امیر مازرونی " و " شیخ العجم "جه معروف بی‌یه ، گت‌ترین شوعرای مازرونی  جه هسسه .
متاسفانه اين شاعره زندگونیه زمون جا اطلاعات جامع و دقیقی دردست دنی‌یه ؛ ولی اینتی که ونه شعرون جه دیاره وه کشاورز از مردمون پازوار " منطقه ئی میون بابل و بابلسر" بی‌یه  که اسا بنام امیرکلا اشناسننه و شهرستان بابل دله دره . اشعار امیر از سدها سال پیش تااسا آهنگ مخصوص و جذاب "امیری" جا  بدون خوردِترین تغییری مازرون دله بخونس بونه .
وه به حضرت علی (ع) ارادت داشته و خله از آیه‌های قورآن مجید ره عینا یا به‌شکل دکلس شعرای دله بیارده . اشعار امیر دِتا رج‌انه : اتا دسته اونایی که گویای عشق پاک دیهاتی وه هستنه ؛ دسته دیگه شعرایی که نشون دننه وه  قورآن و اخبار و احادیث و حکمت و فلسفه و منطق و عیرفان ره کامل دونسسه.
ونه اشعار  در دوجلد به نوم "دیوان امیر مازندرانی "در سال ۱۲۷۷ه .ق موطابق با ۱۸۶۰میلادی سن پترزبورگ دله چاپ هکردنه.  امیر سال وفات  هم مثل ونه  تولد زمون معلوم نی‌یه . از موندرجات تذکرها توممی بائویم که وه امیرکلا دله بمرده و موتاسفانه ونه قبر هم معلوم نی‌یه و گننه امیرکلا ره به‌خاطر وه امیرکلا  گننه و  اینتا مَله  نوم امیرپازواری جا بییت  بیّه. طبرستان پارسی

 افسانه‌هایی درمورد امیرپازواری که مازرون دله درنه 

قدیمی مردمون درباره امیر پازواری گنّنه وه بعد از اینکه اتا جادوئی کـَیی ره بخارده شعر بائوتن ره یاد هیته ئو قبل از اون اتا غلوم‌حلقه‌به‌گوش بی‌یه ولی بعداز شعر بائوتن ونه صاحب وه ره آزاد هکرده و وه درباره ایمام علی شعرای زیادی بائوته. بعد از اینکه شاعباس صفوی مازرون ره بیته امیر ونه همراه بورده و شاعباس ِمار(وه اتا مازرونی زنا بی‌یه) ونسّه شه شعرا ره بخونسسه و شاعباس جا مقوم بیته.

 امیری 
اشعاری  ونه جا  باقی بموندسته که ویشتر در مدح ایمام علی  بائوت بیّه. امروزه  ونه اشعار  در قالب گونه‌ئی از آواز با ایسم یا امیری خوونی بین مردمون مازرون ریواج دارنه. ونه اشعار ویشتر دو بیتی هسسه و با عیبارت «امیرگته» شروو بونه و ویشتر وختا به صورت سوال و جواب شعری بیارد بونه. امیر پازواری  # نگاهی گوذرا به امیری و امیری خوونی  موسیقی گیل و گالش

پازواری در اشارت تاریخی
هیچ یک از متون جا بمونس  سده ششوم جا  تا دوازدهوم هجری نشونی از پازواری دنیه. اولین بار الکساندر شودزکو ایران شناس لهستونی  سال ۱۹۸۲ میلادی  ونه  جا با نوم شیخ‌العجم امیر پازواری اسم بورده و چند تاونه سروده ره  چاپ هکرده. همینتی برنهارد درن خاور شیناس روسی با همکاری میرزا محمدشفیع بارفروشی سن پترزبورگ دله مجموعه‌ئی به نوم کنزالاسرار با ترجومه فارسی چاپ هکرده. ئیران دله هم ولین بار رضاقلی هدایت شه بنویشتهای دله  پازواری جا نوم بورده . موسیقی گیل و گالش  ئیرانی زوون‌ئون تاریخ دله .

منابع

رج:مازرونی‌زوون شاعرون
رج:بابل گت آدمون